PATVIRTINTA

 Klaipėdos lopšelio-darželio „Nykštukas“

 direktoriaus 2017 m. balandžio 27 d.

 įsakymu Nr. V1- 20

**KLAIPĖDOS LOPŠELIO-DARŽELIO ,,NYKŠTUKAS“ DARBININKO (ELEKTRIKO)**

**PAREIGYBĖS APRAŠYMAS**

**I SKYRIUS**

**DARBININKO (ELEKTRIKO) PAREIGYBĖ**

1. Klaipėdos lopšelio-darželio „Nykštukas“ (toliau – lopšelio-darželio) darbininko (elektriko) pareigybės aprašymas reglamentuoja specialius reikalavimus šioms pareigoms eiti, funkcijas, atsakomybę.

2. Darbininko (elektriko) pareigybės grupė – kvalifikuoti darbininkai.

3. Darbininko (elektriko) pareigybės lygis – C.

4. Darbininko (elektriko) pareigybės kodas – 741101.

5. Darbininkas (elektrikas) yra pavaldus direktoriui ir atskaitingas direktoriaus pavaduotojui.

**II SKYRIUS**

**SPECIALŪS REIKALAVIMAI DARBININKUI (ELEKTRIKUI)**

6. Darbininkas (elektrikas) turi atitikti šiuos reikalavimus:

6.1. turėti ne žemesnį, kaip vidurinį išsilavinimą ir (ar) įgytą profesinę kvalifikaciją;

6.2. turėti elektriko darbo patirties ir energetikos darbuotojo pažymėjimą;

6.3. žinoti saugos taisykles eksploatuojant elektros įrenginius, elektros įrenginių įrengimo taisyklių ir vartotojų elektros įrenginių techninio eksploatavimo taisyklių galiojančius reikalavimus, kiek jie yra būtini jo darbui;

6.4. žinoti lopšelio-darželio elektros įrenginių ir elektros tinklų schemas.

**III SKYRIUS**

**DARBININKO (ELEKTRIKO) FUNKCIJOS**

7. Darbininkas (elektrikas) vykdo šias funkcijas:

7.1. tikrina jo prižiūrimų elektros įrenginių, patalpų, elektros tiekimo komunikacijų būklę;

7.2. prižiūri, kad nebūtų pažeista laidų izoliacija, būtų tvarkingos kištukinės jungtys, rozetės, jungikliai, ar patikimai įžeminti (įnulinti) elektros įrenginiai, ar tvarkingi elektros įrenginių, elektros prietaisų prijungimo prie srovės šaltinių kabeliai (laidai);

7.3. remontuoja vidaus ir lauko instaliaciją (keičia šviestuvus, jungiklius, saugiklius, perdegusias lempas, prijungia elektros prietaisus, tvarko vėdinimo įrengimus), tikrina sistemos įžeminimą;

7.4. parengia ir laiku pateikia direktoriaus pavaduotojui elektros įrengimų, prietaisų, tinklų smulkiam ir vidutiniam remontui reikalingų medžiagų paraišką;

7.5. imasi priemonių normalios padėties atstatymui sutrikus elektros įrenginių, prietaisų, tinklų darbo režimui arba įvykus avarijai, savarankiškai ir nedelsiant. Jeigu vienu metu susidarė avarinė situacija keliose vietose, pirmiausia šalina tuos gedimus, kurie kelia pavojų žmonių saugai, gali sukelti gaisrą;

7.6. vykdo kitus direktoriaus pavedimus, susijusius su pareigybės funkcijomis, neviršijant nustatyto darbo laiko.

**IV SKYRIUS**

**DARBININKO (ELEKTRIKO) ATSAKOMYBĖ**

7. Darbininkas (elektrikas) atsakingas už:

7.1. elektros ūkio techninį tvarkingumą ir funkcionavimą;

7.2. emociškai saugios aplinkos lopšelyje-darželyje puoselėjimą, reagavimą į smurtą ir patyčias pagal nustatytą tvarką.

8. Darbininkas (elektrikas) už savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)